  Анжелика Тихонова корреспондент Ижкарысь вузкарон центръёсы пуэдлы пумит прививкаос пуктылон понна эмъюртъёсын ужасьёс вуозы. Со сярысь Удмуртиысь тазалыкез утёнъя министерстволэн пресс-службаез ивортэ. Прививка пуктыны луоз: «Сигма» вузкарон центрын: - 13-тӥ куарусёнэ 16 часысен 19 часозь. «Талисман» вузкарон центрын: - 14-тӥ куарусёнэ 11 часысен 17 часозь; - 20-тӥ куарусёнэ 15 часысен 20 часозь; - 21-тӥ куарусёнэ 11 часысен 17 часозь. Озьы ик привика пуктылозы «Матрица» вузкарон центрын но. Отчы эмчиос 14-тӥ, 21-тӥ, 28-тӥ куарусёнэ 12 часысен 15 часозь но 19-тӥ куарусёнэ 18 часысен 20 часозь вуылозы. Прививкаосты дунтэк пуктылозы. Сьӧрады паспорттэс но эм полистэс басьтоно. Тодэ вайытом, Удмуртиын прививкаос пуктылон вакытлы элькун кивалтэтлэн тӧроез кутскон сётӥз.  Тегъёс: Ижкар Тазалык Тазалыкезутёнъяминистерство тазалыкезутён вузкарон  